目標設定理論

係由美國管理學兼心理學教授愛德溫·洛卡提出嘅動機理論。

目標設定理論主張，目標嘅設定會直接噉影響工作表現，而目標本身就有激勵嘅作用，能夠將個人嘅需要轉變為動機，令人做出達到目標嘅行為，所以要令人有動機做嘢，就要同佢哋設低
明確、
有咁上下挑戰性嘅目標，
仲要配合埋合適嘅回輸，
噉個人嘅工作表現就會升得最勁。

模型
目標設定理論嘅模型係，如果一個目標有以下呢啲特性，就最會有激勵嘅效果：
目標定義要明確，要具體清楚噉講明「點樣衡量目標係咪達到咗」；
目標要有咁上下挑戰性：設定嘅目標要唔好太難又唔好太易；易得滯嘅目標會令人覺得悶，難得滯嘅目標會令人有挫折感；
回輸：人唔淨只應該有目標，仲需要定期噉知道自己「係咪達致緊啲目標」。

目標
管理
心流

參攷
Locke, Edwin A. (1968) 「Toward a Theory of Task Motivation and Incentives」 Organizational behavior and human performance, (3)2: 157-189.
Locke, Edwin A. (1996) 「Motivation Through Conscious Goal Setting,」 Applied and Preventive Psychology, 5:117-124.
Locke, Edwin A. (2001) 「Motivation by Goal Setting,」 Handbook of Organizational Behavior, 2: 43-54.

管理學